pythainlp/thaigov-v2-corpus-22032023 huggingface dataset:
วันศุกร์ที่ 27 สิงหาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 20 – 26 สิงหาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 20 – 26 สิงหาคม 2564 พบการกระทำผิด จำนวน 403 คดี คิดเป็นเงินค่าปรับ 11.30 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 20 – 26 สิงหาคม 2564) พบว่ามีการกระทำผิด จำนวน 403 คดี คิดเป็นเงินค่าปรับ 11.30 ล้านบาท โดยแยกเป็น สุรา จำนวน 210 คดี ค่าปรับ 2.07 ล้านบาท ยาสูบ จำนวน 121 คดี ค่าปรับ 4.57 ล้านบาท ไพ่ จำนวน 7 คดี ค่าปรับ 0.04 ล้านบาท น้ำมันและผลิตภัณฑ์น้ำมัน จำนวน 32 คดี ค่าปรับ 3.31 ล้านบาท น้ำหอม จำนวน 1 คดี ค่าปรับ 0.03 ล้านบาท รถจักรยานยนต์ จำนวน 21 คดี ค่าปรับ 0.46 ล้านบาท และสินค้าอื่น ๆ จำนวน 11 คดี ค่าปรับ 0.82 ล้านบาท โดยมีของกลางแยกเป็นน้ำสุรา จำนวน 5,167.610 ลิตร ยาสูบ จำนวน 11,132 ซอง ไพ่ จำนวน 167 สำรับ น้ำมันและผลิตภัณฑ์น้ำมัน จำนวน 108,660.000 ลิตร น้ำหอม จำนวน 16 ขวด รถจักรยานยนต์ จำนวน 23 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 26 สิงหาคม 2564 พบว่ามีการกระทำผิด จำนวน 23,036 คดี คิดเป็นเงินค่าปรับ 524.05 ล้านบาท โดยแยกเป็น สุรา จำนวน 13,139 คดี ค่าปรับ 118.62 ล้านบาท ยาสูบ จำนวน 6,384 คดี ค่าปรับ 252.32 ล้านบาท ไพ่ จำนวน 478 คดี ค่าปรับ 7.20 ล้านบาท น้ำมันและผลิตภัณฑ์น้ำมัน จำนวน 1,207 คดี ค่าปรับ 69.54 ล้านบาท น้ำหอม จำนวน 89 คดี ค่าปรับ 3.92 ล้านบาท รถจักรยานยนต์ จำนวน 1,224 คดี ค่าปรับ จำนวน 31.67 ล้านบาท และสินค้าอื่นๆ จำนวน 515 คดี ค่าปรับ 40.78 ล้านบาท โดยมีของกลางแยกเป็นน้ำสุรา จำนวน 1,688,753.734 ลิตร ยาสูบ จำนวน 718,787 ซอง ไพ่ จำนวน 37,243 สำรับ น้ำมันและผลิตภัณฑ์น้ำมัน จำนวน 1,996,551.000 ลิตร น้ำหอม จำนวน 123,722 ขวด รถจักรยานยนต์ จำนวน 2,066 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/682-2564-20-26-2564-43
วันอังคารที่ 27 กรกฎาคม 2564
อนุทิน ส่งผู้ติดเชื้อกลุ่มสีเขียว กลับภูมิลำเนาด้วยรถไฟขบวนพิเศษ
รองนายกรัฐมนตรีและรัฐมนตรีว่าการกระทรวงสาธารณสุข ร่วมส่งผู้ติดเชื้อโควิด19 กลุ่มสีเขียว 135 ราย กลับภูมิลำเนาด้วยรถไฟขบวนพิเศษ เส้นทางอีสานใต้ 7 จังหวัด
รองนายกรัฐมนตรีและรัฐมนตรีว่าการกระทรวงสาธารณสุข ร่วมส่งผู้ติดเชื้อโควิด19 กลุ่มสีเขียว 135 ราย กลับภูมิลำเนาด้วยรถไฟขบวนพิเศษ เส้นทางอีสานใต้ 7 จังหวัด ย้ำควบคุมป้องกันการแพร่กระจายเชื้อตามมาตรฐาน และมีทีมแพทย์ดูแลปลอดภัยตลอดเส้นทาง
วันนี้ (27 กรกฎาคม 2564) ที่สถานีรถไฟรังสิต จ.ปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายศักดิ์สยาม ชิดชอบ รัฐมนตรีว่าการกระทรวงคมนาคม และคณะผู้บริหาร ร่วมส่งผู้ติดเชื้อโควิด 19 กลับภูมิลำเนา และให้สัมภาษณ์ว่า สถานการณ์ขณะนี้มีผู้ติดเชื้อโควิด 19 ในพื้นที่กทม.และปริมณฑล เป็นจำนวนมาก กระทรวงสาธารณสุข ได้ร่วมมือกับกระทรวงคมนาคม การรถไฟแห่งประเทศไทย สถาบันการแพทย์ฉุกเฉินแห่งชาติ (สพฉ.) และสำนักงานหลักประกันสุขภาพแห่งชาติ (สปสช.) ส่งผู้ติดเชื้อโควิด 19 ในกทม.และปริมณฑล กลุ่มที่ไม่มีอาการหรือมีอาการน้อย (สีเขียว) มีผลตรวจRT PCR หรือจากชุดตรวจ Antigen test kit (ATK) มีความประสงค์กลับไปรักษาที่ภูมิลำเนา โดยได้มีการประสานงานระหว่าง สปสช. และจังหวัดปลายทางแล้ว นำส่งให้ถึงมือแพทย์ และนำเข้าระบบการรักษาอย่างเหมาะสม เดินทางด้วยขบวนรถไฟพิเศษที่มีระบบการป้องกันการแพร่กระจายเชื้อตามมาตรฐานของกระทรวงสาธารณสุขทุกขั้นตอนตลอดการเดินทาง เป็นการช่วยแบ่งเบาภาระของแพทย์ พยาบาล ในพื้นที่กทม.และปริมณฑล และผู้ติดเชื้อได้กลับไปรักษาใกล้บ้าน
สำหรับรถไฟขบวนพิเศษโควิด 19 ในวันนี้ ออกเดินทางจากสถานีรถไฟรังสิตเพื่อส่งผู้ติดเชื้อกลุ่มสีเขียว จำนวน 135 รายไปยัง 7 จังหวัด ได้แก่ นครราชสีมา บุรีรัมย์ ยโสธร ศรีสะเกษ สุรินทร์ อำนาจเจริญ และอุบลราชธานี มีการปรับสภาพภายในตู้โดยสารเพื่อรองรับการเดินทาง ประกอบด้วย อุปกรณ์ทางการแพทย์ อาทิ เครื่องออกซิเจน ยา เวชภัณฑ์ และอุปกรณ์อำนวยความสะดวก ห้องน้ำ เครื่องปรับอากาศ อาหาร พร้อมทีมบุคลากร แพทย์ พยาบาล นักปฏิบัติการฉุกเฉินทางการแพทย์ และเจ้าหน้าที่ประสานงาน รวม 10 คนให้การดูแลผู้ป่วยตลอดการเดินทาง เมื่อถึงปลายทางแต่ละจังหวัด จะมีทีมสาธารณสุขในพื้นที่รับส่งต่อเพื่อนำผู้ป่วยเข้าสู่การรักษาพร้อมทำความสะอาดตู้โดยสารเมื่อเสร็จสิ้นภารกิจ ทุกขั้นตอนตามมาตรฐานของกระทรวงสาธารณสุข
“ขอให้มั่นใจ เราไม่สามารถทอดทิ้งผู้ป่วยได้ จะทำสุดความสามารถให้ผู้ป่วยทุกคนเข้าถึงระบบการรักษา อย่าหลงเชื่อข่าวใด ๆ เพราะการนำประชาชนกลับภูมิลำเนานี้ อยู่ภายใต้การดูแลของทีมแพทย์และกระทรวงสาธารณสุข เมื่อไปถึงจังหวัดต่างๆ จะมีรถพยาบาลฉุกเฉินมารับที่สถานีและนำส่งสถานพยาบาลทันที ไม่มีการแวะพักขอให้สบายใจได้”นายอนุทินกล่าว
************************************ 27 กรกฎาคม 2564
วันพฤหัสบดีที่ 2 กันยายน 2564
พ.ร.ก.Soft Loan มีเอสเอ็มอีที่ได้รับสินเชื่อดอกเบี้ยต่ำมีเพียง 59,528 ราย อะไรเป็นเหตุให้การช่วยเหลือทำได้เพียงเท่านี้
กระทู้ถามของวุฒิสภา เรื่อง การช่วยเหลือทางการเงินแก่ผู้ประกอบการวิสาหกิจที่ได้รับผลกระทบจากการแพร่ระบาดของ COVID- 19
ถาม พ.ร.ก.Soft Loan มีเอสเอ็มอีที่ได้รับสินเชื่อดอกเบี้ยต่ำมีเพียง 59,528 ราย อะไรเป็นเหตุให้การช่วยเหลือทำได้เพียงเท่านี้
ตอบ 1. พ.ร.ก. Soft Loan มี 2 มาตรการช่วยเหลือผู้ประกอบการ SMEs
1.1 สินเชื่อเพิ่มเติม
1.2 ชะลอการชำระหนี้
2. ณ วันที่ 21 ส.ค. 63 มีผู้ได้รับสินเชื่อกว่า 67,689 ราย วงเงินเฉลี่ย 1.67 ล้านบาท
3. จากสถานการณ์ COVID- 19 ครม.จึงได้มีมติเมื่อวันที่ 18 ส.ค. 63 อนุมัติ ดังนี้
3.1 โครงการค้ำประกันสินเชื่อ PGS Soft Loan พลัส
- โดย บยส. ค้ำประกันสินเชื่อให้กับผู้ประกอบการ SMEs
- คิดค่าธรรมเนียมร้อยละ 1.75 ต่อปี
- ระยะเวลาค้ำประกัน 8 ปี เริ่มเก็บค่าธรรมเนียมต้นปีที่ 3
- เงินงวดที่ต้องชำระในแต่ละงวดลดลง
- ความสามารถชำระหนี้เพิ่มขึ้นและเข้าถึงสินเชื่อได้มากยิ่งขึ้น
3.2 โครงการช่วยเหลือผู้ประกอบการ SMEs 3 กลุ่ม
- กลุ่มผู้ประกอบการ SMEs ทั่วไป
- กลุ่มผู้ประกอบการ SMEs ท่องเที่ยว
- กลุ่มผู้ประกอบการ SMEs รายย่อยและประชาชน
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 46 ง วันที่ 1 มี.ค. 64
วันพฤหัสบดีที่ 2 มิถุนายน 2565
รัฐบาลอนุมัติ 789 ล้านชดเชยดอกเบี้ย หนุนชาวไร่อ้อยใช้เทคโนโลยี
วันพุธที่ 2 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าส่งเสริมให้เกษตรกรก้าวสู่การเป็นสมาร์ทฟาร์มเมอร์ โดยเห็นชอบโครงการชดเชยดอกเบียแก่เกษตรกรชาวไร่อ้อย วงเงิน 789 ล้านบาท เพื่อใช้ในการบริหารจัดการแหล่งน้ำ และซื้อเครื่องจักรกลการเกษตรนำไปสู่การเพิ่มประสิทธิภาพการผลิตอ้อยและแก้ไขปัญหาฝุ่นละอองขนาดเล็ก ปี 2565-2567 โดย ธ.ก.ส. สนับสนุนสินเชื่อแก่เกษตรกรชาวไร่อ้อย วงเงินปีละ 2,000 ล้านบาท และรัฐบาลชดเชยดอกเบี้ยให้แก่เกษตรกรร้อยละ 2-3 เพื่อให้เกษตรกรเข้าถึงแหล่งเงินกู้ดอกเบี้ยต่ำนำไปบริหารจัดการแหล่งน้ำในไร่ ปรับพื้นที่ปลูกอ้อยเป็นแปลงใหญ่ และจัดซื้อเครื่องจักรกลการเกษตร เช่น รถตัดอ้อย รถคีบอ้อย รถแทรกเตอร์ คาดว่าโครงการนี้จะมีพื้นที่ปลูกอ้อยได้รับประโยชน์ประมาณ 1.5 ล้านไร่
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 9 กุมภาพันธ์ 2565
สธ.เผยสถานการณ์โควิด 19 กทม.ยังมีแนวโน้มพบผู้ติดเชื้อเพิ่มขึ้น ย้ำป้องกันตนเองตามมาตรการต่อเนื่อง
กระทรวงสาธารณสุขเผยสถานการณ์โควิด 19 ในพื้นที่ กทม. ยังมีแนวโน้มพบผู้ติดเชื้อสูงต่อเนื่องวันนี้มีรายงานติดเชื้อถึง 2.7 พันราย คาดว่าหลังจากนี้น่าจะเริ่มทรงตัว โดยยังไม่พบสัญญาณว่าโรคจะแสดงอาการรุนแรง ส่วนการเสียชีวิตพบลดลง
กระทรวงสาธารณสุขเผยสถานการณ์โควิด 19 ในพื้นที่ กทม. ยังมีแนวโน้มพบผู้ติดเชื้อสูงต่อเนื่องวันนี้มีรายงานติดเชื้อถึง 2.7 พันราย คาดว่าหลังจากนี้น่าจะเริ่มทรงตัว โดยยังไม่พบสัญญาณว่าโรคจะแสดงอาการรุนแรง ส่วนการเสียชีวิตพบลดลง และผู้ตรวจ ATK ผลเป็นบวกส่วนใหญ่ไม่มีอาการ แต่ยังต้องป้องกันตนเองตามมาตรการอย่างต่อเนื่อง
วันนี้ (9 กุมภาพันธ์ 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.สุทัศน์ โชตนะพันธ์ ผู้อำนวยการสถาบันป้องกันควบคุมโรคเขตเมือง (สปคม.) กรมควบคุมโรค แถลงข่าวสถานการณ์โรคโควิด 19 พื้นที่ กทม. ว่า วันนี้ กทม.มีรายงานผู้ติดเชื้อใหม่ 2,757 ราย กระจายตัวทั่วทุกเขตใน กทม. ซึ่งตั้งแต่ระลอกเดือนมกราคม 2565 ที่เป็นเชื้อสายพันธุ์โอมิครอน พบว่ามีการติดเชื้อ กระจายตัวทุกกลุ่มอายุ แต่เริ่มพบมากในกลุ่มวัยรุ่น วัยทำงาน ปัจจัยเสี่ยงคือ การสัมผัสผู้ป่วยยืนยัน การเข้าไปในพื้นที่แออัด ใช้บริการสถานที่ระบายอากาศไม่ดี เช่น ร้านอาหารกึ่งผับ เป็นต้น รวมถึงพบการกระจายในครอบครัวง่ายขึ้น
สำหรับการเสียชีวิตของผู้ป่วยระลอกเดือนมกราคม 2565 เป็นเพศหญิงและชายพอๆ กัน ส่วนใหญ่เป็นผู้สูงอายุและและมีโรคประจำตัว มีประวัติไม่ได้รับวัคซีน หรือรับวัคซีนไม่ครบ แต่พบว่าความรุนแรงของโรคลดลง เนื่องจากอัตราการเสียชีวิตลดลง รวมถึงผู้ที่ตรวจ ATK ผลเป็นบวก เข้ารับการดูแลรักษาที่บ้าน (Home Isolation) ส่วนใหญ่เป็นกลุ่มผู้ป่วยสีเขียวคือไม่มีอาการหรือมีอาการเล็กน้อย ส่วนผู้ป่วยกลุ่มสีเหลืองอาการปานกลางพบเป็นส่วนน้อย และจนถึงขณะนี้ยังไม่ค่อยพบผู้ป่วยอาการรุนแรงหรือกลุ่มสีแดง
“สัปดาห์ที่ผ่านมา สถานการณ์การติดเชื้อใน กทม. พบผู้ป่วยประมาณ 1,800-2,000 รายต่อวัน แนวโน้มจะพบผู้ป่วยสูงขึ้นแต่ไม่มาก และน่าจะเริ่มทรงตัว ปัจจัยเสี่ยงกระจายตัวทุกกลุ่มอายุ ส่วนใหญ่ติดจากการพบผู้ป่วยยืนยัน ปฏิบัติงานพื้นที่เสี่ยง แหล่งชุมชน รวมตัวทำกิจกรรม สังสรรค์ในร้านอาหารกึ่งผับบาร์ การเสียชีวิตลดลงจาก 5-10 รายต่อวัน เหลือ 1-2 รายต่อวัน ภาพรวมโรคยังไม่แสดงลักษณะว่าจะเกิดอาการรุนแรง แต่ขอย้ำให้ยังคงเข้มมาตรการป้องกันตนเอง โดยเฉพาะกลุ่มเสี่ยง คัดกรอง ATK ก่อนปฏิบัติงาน และปฏิบัติตามมาตรการ COVID Free Setting” นพ.สุทัศน์กล่าว
************************************** 9 กุมภาพันธ์ 2565
วันจันทร์ที่ 17 มกราคม 2565
โฆษกประจำสำนักนายกรัฐมนตรี เผย "นายกฯ" ห่วงผู้สูงวัย ผู้ป่วยติดเตียง กลุ่มเสี่ยงป่วยโควิด-19 ขณะที่ไทย ติดเชื้อใหม่ 6,929 ราย เสียชีวิต 13 ราย
โฆษกประจำสำนักนายกรัฐมนตรี เผย "นายกฯ" ห่วงผู้สูงวัย ผู้ป่วยติดเตียง กลุ่มเสี่ยงป่วยโควิด-19 ขณะที่ไทย ติดเชื้อใหม่ 6,929 ราย เสียชีวิต 13 ราย
วันนี้ 17 มกราคม 2565นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยังฝากความห่วงใยไปถึงครอบครัวที่มีคนอยู่ร่วมกันหลายวัย ผู้สูงอายุ ผู้ป่วยติดเตียง ขอให้เพิ่มความระวังสูงสุด แยกส่วนที่ใช้พื้นที่ร่วมกัน ลดการติดเชื้อในครอบครัว เพราะเมื่อมีบุคคลที่เป็นความเสี่ยง สูงอายุ ติดเตียง อาจป่วยและเสียชีวิตได้ พร้อมแสดงความเสียใจกับญาติและครอบครัวผู้เสียชีวิตกรณีพบผู้ติดเชื้อโควิด-19 สายพันธุ์โอมิครอน เป็นหญิงไทยสูงวัยอายุ 86 ปี ซึ่งเป็นผู้ป่วยติดเตียงและอัลไซเมอร์ เสียชีวิตด้วยโควิดสายพันธุ์โอมิครอน เป็นรายแรกของจังหวัดสงขลา โดยขอยืนยันว่า วัคซีนทุกสูตรพบมีประสิทธิผลป้องกันการป่วยหนักและเสียชีวิตจากแต่ละสายพันธุ์สูง แต่เนื่องจากประสิทธิผลของวัคซีนในส่วนการป้องกันการติดเชื้อมีสูง จะลดลงเมื่อเวลาผ่านไป
สำหรับจำนวนผู้ติดเชื้อรายใหม่ในช่วงเช้าของวันจันทร์ที่ 17 มกราคม 2565 รวม 6,929 ราย จำแนกเป็น
ผู้ป่วยจากในประเทศ 6,720 ราย
ผู้ป่วยมาจากต่างประเทศ 209 ราย
ผู้ป่วยสะสม 107,979 ราย (ตั้งแต่ 1 มกราคม 2565)
หายป่วยกลับบ้าน 5,255 ราย
หายป่วยสะสม 58,772 ราย (ตั้งแต่ 1 มกราคม 2565)
ผู้ป่วยกำลังรักษา 82,210 ราย
เสียชีวิต 13 ราย
ส่วนการให้บริการวัคซีน COVID-19 วันที่ 16 มกราคม 2565 เวลา 20.50 น. ประเทศไทยฉีดวัคซีนสะสมแล้ว 110,160,088 โดส แบ่งเป็นเข็มที่ 1 ฉีดสะสม 51,786,685 โดส เข็มที่ 2 ฉีดสะสม 47,578,583 โดส เข็มที่ 3 ฉีดสะสม 10,172,653 โดส เข็มที่ 4 ฉีดสะสม 622,167 โดส
โฆษกประจำสำนักนายกรัฐมนตรี กล่าวว่า นายกรัฐมนตรีได้ให้การฉีดวัคซีนเข็มกระตุ้นเป็นนโยบายที่สำคัญ ที่จะช่วยควบคุมการระบาดของโรค และช่วยปกป้องให้ผู้คนปลอดภัยจากโรคนี้ได้ด้วย นายกรัฐมนตรีจึงอยากเชิญชวนให้กลุ่มเปราะบาง ที่เป็นผู้สูงอายุและป่วยเรื้อรัง ที่รับวัคซีนครบ 2 เข็มแล้วนั้นให้ไปรับวัคซีนเข็มกระตุ้น หรือเข็มที่ 3 เพื่อสร้างภูมิคุ้มกันด้วย
..........................
วันพฤหัสบดีที่ 4 พฤศจิกายน 2564
สธ. รับมอบเครื่องผลิตออกซิเจน 96 เครื่อง จากมูลนิธิพุทธรังษี สนับสนุนการดูแลผู้ป่วยโควิด 19
กระทรวงสาธารณสุข รับมอบเครื่องผลิตออกซิเจน 96 เครื่องจากมูลนิธิพุทธรังษี สนับสนุนการดูแลผู้ป่วยโควิด 19 ในโรงพยาบาลสังกัดกระทรวงสาธารณสุขและโรงพยาบาลสนาม
กระทรวงสาธารณสุข รับมอบเครื่องผลิตออกซิเจน 96 เครื่องจากมูลนิธิพุทธรังษี สนับสนุนการดูแลผู้ป่วยโควิด 19 ในโรงพยาบาลสังกัดกระทรวงสาธารณสุขและโรงพยาบาลสนาม
วันนี้ (4 พฤศจิกายน 2564) ที่ สถาบันพุทธศาสนา เถรวาทมหายาน โฝวกวงซัน กทม. นายแพทย์ธงชัยเลิศวิไลรัตนพงศ์ รองปลัดกระทรวงสาธารณสุข และคณะผู้บริหาร รับมอบเครื่องผลิตออกซิเจน ขนาด 20 ลิตร จำนวน 96 เครื่อง มูลค่า 3,840,000 บาท จาก พระเถระซินติ้ง เจ้าอาวาสวัดโฝวกวงซันและประธานมูลนิธิพุทธรังษีเพื่อมอบให้กับโรงพยาบาลและหน่วยงานในสังกัดกระทรวงสาธารณสุขดูแลผู้ป่วยโควิด 19 โดยมีแพทย์หญิงวันทนีย์ วัฒนะ รองปลัดกรุงเทพมหานคร ร่วมเป็นสักขีพยาน
นายแพทย์ธงชัยกล่าวว่าเครื่องผลิตออกซิเจนที่ได้รับมอบในวันนี้ เป็นเครื่องผลิตออกซิเจนขนาดใหญ่ สามารถใช้กับผู้ป่วยได้ถึง 4 คน/1 เครื่อง และยังต่อกับเครื่องออกซิเจนไฮโฟลว์ได้ ถือว่ามีประโยชน์อย่างมาก สำหรับผู้ป่วยโควิดที่เข้ารับการรักษาทั้งในโรงพยาบาลหลักและโรงพยาบาลสนาม ที่จำเป็นต้องให้ออกซิเจน ช่วยเพิ่มโอกาสการรอดชีวิต นอกจากนี้ยังสามารถใช้กับผู้ป่วยโรคทางเดินหายใจอื่น ๆ ได้อีกด้วยการสนับสนุนในครั้งนี้จะช่วยเสริมการปฏิบัติงานของเจ้าหน้าที่ในการดูแลผู้ป่วยได้ดียิ่งขึ้น
ทั้งนี้ กระทรวงสาธารณสุขจะเร่งดำเนินการส่งมอบไปยังโรงพยาบาลตามที่ผู้บริจาคได้แจ้งความประสงค์ไว้ ดังนี้ โรงพยาบาลนครพิงค์ จังหวัดเชียงใหม่ 50 เครื่อง เพื่อใช้ในโรงพยาบาลสนามในเขตสุขภาพที่ 1, สำนักงานสาธารณสุขจังหวัดสงขลา โรงพยาบาลปัตตานีและโรงพยาบาลยะลา แห่งละ 9 เครื่อง, โรงพยาบาลมหาราชนครศรีธรรมราช 6 เครื่อง, โรงพยาบาลพัทลุง 5 เครื่อง, โรงพยาบาลนราธิวาสและโรงพยาบาลตรัง แห่งละ 3 เครื่อง,และโรงพยาบาลสงขลา 2 เครื่อง
******************************** 4 พฤศจิกายน 2564
*****************************************
วันอังคารที่ 1 มีนาคม 2565
กระทรวงเกษตรฯ รับหนังสือข้อชี้แจงกลุ่มสหกรณ์ผู้เลี้ยงโคมนม กรณีจัดสรรโควตานมโรงเรียน
กระทรวงเกษตรฯ รับหนังสือข้อชี้แจงกลุ่มสหกรณ์ผู้เลี้ยงโคมนม กรณีจัดสรรโควตานมโรงเรียน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายประยูร อินสกุล รองปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ รับหนังสือชี้แจงจากกลุ่มสหกรณ์ผู้เลี้ยงโคมนม นำโดย นายนัยฤทธิ์ จำเล ประธานชุมนุมสหกรณ์โคนมแห่งประเทศไทย และคณะ ณ กระทรวงเกษตรและสหกรณ์ ซึ่งเดินทางเข้าพบเพื่อยื่นหนังสือชี้แจงเหตุผลตามข้อเรียกร้องต่าง ๆ กรณีที่ผู้ประกอบการโคนม 8 บริษัท-สหกรณ์ได้ยื่นหนังสือถึง พลเอก ประยุทธ์ จันทร์โอชา นายกรัฐมนตรีฯ เพื่อร้องเรียนเรื่องการจัดสรรสิทธิการจําหน่ายนมโรงเรียนที่ไม่เป็นธรรม เมื่อวันที่ 22 กุมภาพันธ์ 2565 ที่ผ่านมา
ทั้งนี้ จะนำเรียนปลัดกระทรวงเกษตรและสหกรณ์ เพื่อเสนอต่อรัฐมนตรีว่าการกระทรวงเกษตรและสหกรณ์ รับทราบและพิจารณาดำเนินการต่อไป
วันพุธที่ 14 กรกฎาคม 2564
การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว
กระทรวงการคลังมีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากการระบาดของ COVID-19 จากเดิมที่ผ่อนผันให้จนถึงงวดนำส่งเงินของเดือน มิ.ย.2564 ให้สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) จากเดิมที่ผ่อนผันให้จนถึงงวดนำส่งเงินของเดือนมิถุนายน 2564 ให้สามารถหยุดหรือเลื่อนการนำส่งเงินเข้ากองทุนสำรองเลี้ยงชีพ (กองทุนฯ ) เป็นการชั่วคราวตั้งแต่งวดนำส่งเงินของเดือนกรกฎาคม 2564 จนถึงงวดนำส่งเงินของเดือนธันวาคม 2564 โดยนับอายุการเป็นสมาชิกกองทุนฯ ต่อเนื่อง และคงสมาชิกภาพไว้ภายใต้หลักการและแนวปฏิบัติเดิม ทั้งนี้ เพื่อบรรเทาปัญหาความเดือดร้อนของลูกจ้างและนายจ้างที่ยังคงได้รับผลกระทบจากสถานการณ์การระบาดของโรค COVID-19 ในปัจจุบัน โดยมุ่งหวังให้ลูกจ้างที่เป็นแรงงานในระบบยังคงสถานะการเป็นสมาชิกกองทุนฯ และสามารถออมผ่านกองทุนฯ หลังจากที่สถานการณ์การระบาดของโรค COVID-19 ได้คลี่คลาย เพื่อเป็นหลักประกันรายได้และนำไปสู่ความมั่นคงทางการเงินเมื่อเข้าสู่วัยเกษียณ
ทั้งนี้ กระทรวงการคลังได้ออกประกาศกระทรวงการคลังเรื่อง กำหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสำรองเลี้ยงชีพในท้องที่ที่เกิดวิกฤตเศรษฐกิจสาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจฉบับที่ 3 พ.ศ.2564 ซึ่งได้ลงประกาศในราชกิจจานุเบกษาแล้ว เมื่อวันที่12กรกฎาคม 2564 และมีผลบังคับใช้ตั้งแต่วันที่ 13กรกฎาคม 2564 เป็นต้นไป
สำนักนโยบายการออมและการลงทุน สำนักงานเศรษฐกิจการคลัง
โทร. 02-273-9020 ต่อ 3638, 3643, 3688
โทรสาร 02-273-9987
วันจันทร์ที่ 28 มิถุนายน 2564
รัฐมนตรีว่าการกระทรวงยุติธรรม ยืนยัน ป.ป.ส.มีผลงานสกัดยาเสพติดส่งออกต่างประเทศ ชี้ต้องรู้ทันเทคโนโลยีใหม่ พร้อมหาทางสกัดการขนส่งทางไปรษณีย์
นายสมศักดิ์ เทพสุทิน รัฐมนตรีว่าการกระทรวงยุติธรรม ยืนยัน สำนักงาน ป.ป.ส. มีผลงานสกัดยาเสพติดส่งออกต่างประเทศ ชี้ต้องรู้ทันเทคโนโลยีใหม่ พร้อมหาทางสกัดการขนส่งทางไปรษณีย์
เมื่อวันที่ 28 มิถุนายน เวลา 11.30 น. ที่สำนักงานคณะกรรมการป้องกันและปราบปรามยาเสพติด (ป.ป.ส.) มีการประชุมเพื่อติดตามการดำเนินงานจัดทำอนุบัญญัติตามร่างประมวลกฎหมายยาเสพติด โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในการประชุม พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวิชัย ไชยมงคล เลขาธิการ ป.ป.ส. และผู้บริหาร ป.ป.ส. ร่วมประชุม
นายสมศักดิ์ กล่าวในที่ประชุมตอนหนึ่งว่า รัฐบาลและตนสนับสนุนการทำงานของ ป.ป.ส.อย่างเต็มที่ ซึ่งเราต้องพยายามชี้แจงให้ชัดว่างานของเราเป็นประโยชน์ต่อมวลมนุษยชาติ ขบวนการยาเสพติดใช้ประเทศไทยเป็นทางผ่านในการขนส่ง ซึ่งเราจะทำเป็นไม่สนใจก็ได้ แต่เพื่อประโยชน์ต่อประชาชนคนไทยรวมทั้งส่วนรวมเราจึงต้องพยายามทำให้สำเร็จ ซึ่งนายกรัฐมนตรีก็ได้ให้ความสนใจอย่างมากกับการป้องกันและปราบปรามยาเสพติด ดังนั้นพวกเราต้องทำอย่างจริงจังแสดงผลงานออกมาให้เห็น ให้รู้ว่าเราตั้งใจทำงาน และในวันนี้ที่โลกเปลี่ยนแปลงไป มีเทคโนโลยีต่างๆที่พัฒนาไปไกล การค้ายาเสพติดเปลี่ยนรูปแบบ ดังนั้นหน่วยงานที่เกี่ยวข้องต้องรู้เท่าทัน มีการแลกเปลี่ยนข้อมูลซึ่งกันและกัน รวมทั้งประสานงานกับประเทศต้นทางและปลายทางด้วย ซึ่งที่ผ่านมาถือว่าการสกัดเส้นทางส่งออกทำได้ดี
นายสมศักดิ์ กล่าวอีกว่า รูปแบบการส่งยาเสพติดทางไปรษณีย์ วันนี้เราต้องดูว่าจะมีวิธีการจัดการอย่างไร เราต้องไปคุยกับเขา จะใช้การตรวจสอบได้อย่างไรบ้าง ต้องการการสนับสนุนเครื่องมือหรือไม่ เช่น เครื่องเอ็กซ์เรย์ หรือการส่งบุคลากรไปช่วย ตรงนี้เราต้องคุยกันให้ชัดเจน นอกจากนี้ในส่วนของการเตรียมความพร้อมเพื่อรับมือประมวลกฎหมายยาเสพติด ที่ใกล้จะสำเร็จลุล่วงแล้ว เราต้องเตรียมพร้อมไว้ก่อนล่วงหน้าเมื่อกฎหมายออกมาเราจะได้ทำงานได้ทันทีอย่างต่อเนื่องโดยไม่สะดุด เช่นการแยกคดียึดทรัพย์สินออกจากคดีอาญา การยึดทรัพย์ย้อนหลังและการยึดทรัพย์ตามมูลค่าจริงหรือแวลู เบท นี่คือสิ่งที่เราต้องเตรียมพร้อม เพื่อให้ผลงานออกมาเป็นที่ประจักษ์ว่าเราเอาจริงเอาจังกับการป้องกันและปราบปรามยาเสพติด
วันศุกร์ที่ 17 มิถุนายน 2565
รัฐบาลพร้อมรับฟังข้อเสนอสมาคมการประมงแห่งประเทศไทย “นายกฯ” มอบหน่วยงานที่เกี่ยวข้องพิจารณาดำเนินการให้เกิดความโปร่งใส เป็นธรรมกับทุกฝ่าย
รัฐบาลพร้อมรับฟังข้อเสนอสมาคมการประมงแห่งประเทศไทย “นายกฯ” มอบหน่วยงานที่เกี่ยวข้องพิจารณาดำเนินการให้เกิดความโปร่งใส เป็นธรรมกับทุกฝ่าย
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (17 มิ.ย.65) เวลา 13.30 น. ณ ห้องสีม่วง ตึกไทยคู่ฟ้า ทำเนียบรัฐบาล นายมงคล สุขเจริญคณา ประธานสมาคมการประมงแห่งประเทศไทย พร้อมคณะผู้แทนของสมาคมการประมงแห่งประเทศไทย เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนำเสนอประเด็นปัญหาและติดตามความคืบหน้าในการแก้ไขปัญหาความเดือดร้อนของชาวประมง พร้อมชี้แจงข้อเท็จจริงเกี่ยวกับรายงานบทสรุปนโยบายของมูลนิธิความยุติธรรมเชิงสิ่งแวดล้อม (Environmental Justice Foundation: EJF) ที่ได้เสนอต่อรัฐบาลไทย โดยมีนายดิสทัต โหตระกิตย์ เลขาธิการนายกรัฐมนตรี พลเอก ณัฐพล นาคพาณิชย์ ที่ปรึกษานายกรัฐมนตรี นางสาวรัชดา ธนาดิเรก รองโฆษกประจำสำนักนายกรัฐมนตรี นายธีรภัทร ประยูรสิทธิ ปลัดสำนักนายกรัฐมนตรี รองปลัดกระทรวงเกษตรและสหกรณ์ และนายเฉลิมชัย สุวรรณรักษ์ อธิบดีกรมประมง เข้าร่วมด้วย สรุปสาระสำคัญ ดังนี้
คณะผู้แทนของสมาคมการประมงแห่งประเทศไทย กล่าวขอบคุณนายกรัฐมนตรีและรัฐบาลที่ดูแลช่วยเหลือชาวประมงอย่างต่อเนื่อง โดยเฉพาะการให้สินเชื่อเงินกู้ชาวประมงที่ได้มีการดำเนินการทันทีหลังนายกรัฐมนตรีสั่งการหน่วยงานที่เกี่ยวข้อง สำหรับประเด็นข้อเสนอของสมาคมการประมงแห่งประเทศไทยที่จะให้รัฐบาลดำเนินการ เช่น ขอความอนุเคราะห์ช่วยผลักดันการแก้ไขกฎหมายประมงทั้งฉบับ เนื่องจากการออกกฎหมายประมงขาดการมีส่วนร่วม อาทิ พระราชกำหนดการประมง พ.ศ. 2558 และ 2560 เร่งรัดแก้ไขกฎหมายลูก (กฎกระทรวงในการออกใบอนุญาตทางการประมง) เพื่อเป็นการบูรณาการแก้ไขปัญหาทั้งระบบ การแก้ไขปัญหาการนำเข้าสัตว์น้ำจากต่างประเทศ ขอให้ผลักดันเร่งออกประกาศสำนักนายกรัฐมนตรี เรื่อง หนังสือคนประจำเรือ พ.ศ. .... และประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษฯ เพื่อให้แรงงานประมงได้ต่ออายุและทำงานในเรือประมงโดยเร็ว การเร่งผลักดันกระบวนการนิรโทษกรรมเครื่องวิทยุในเรือประมง เป็นต้น
โอกาสนี้ นายกรัฐมนตรีกล่าวถึงการดำเนินการแก้ไขปัญหาความเดือดร้อนของชาวประมงมีความก้าวหน้าโดยลำดับ ซึ่งรัฐบาลพร้อมรับฟังข้อมูลและข้อเสนอต่าง ๆ ของสมาคมการประมงแห่งประเทศไทย โดยมอบหมายหน่วยงานที่เกี่ยวข้อง ทั้งกระทรวงเกษตรและสหกรณ์ กรมประมง รับไปพิจารณาดำเนินการให้เป็นไปอย่างเหมาะสม พิจารณาตามความความจำเป็นเร่งด่วน ดำเนินการให้เกิดความโปร่งใส เป็นธรรมกับทุกฝ่าย ดำเนินการอย่างเป็นระบนตั้งแต่ต้นทาง กลางทาง และปลายทาง นอกจากนี้ นายกรัฐมนตรี ยังกล่าวถึงการดูแลเรื่องราคาพลังงานและน้ำมันด้วยว่า รัฐบาลจะทำให้ดีที่สุด ให้สอดคล้องกับสถานการณ์ที่เกิดขึ้นโดยยึดผลประโยชน์ของประชาชนและประเทศเป็นสำคัญ ทั้งนี้ เชื่อว่าหากสถานการณ์ความขัดแย้งระหว่างยูเครน-รัสเซียดีขึ้น จะทำให้สถานการณ์ราคาน้ำมันและพลังงานคลี่คลายดีขึ้น
-----------------
กลุ่มประชาสัมพันธ์และเผยแพร่ สำนักโฆษก
วันอังคารที่ 25 มกราคม 2565
ครม. เคาะ “คนละครึ่ง เฟส 4” คนละ 1,200 บาท กดยืนยันตัวตน - เริ่มใช้สิทธิ 1 ก.พ. นี้
.....
ที่ประชุม ครม. (24 ม.ค. 65) อนุมัติโครงการคนละครึ่ง เฟส 4 กรอบวงเงิน 34,800 ล้านบาท เพื่อบรรเทาภาระค่าครองชีพ และกระตุ้นเศรษฐกิจภายในประเทศ โดยรูปแบบโครงการฯ ยังเหมือนเดิม คือ รัฐร่วมสนับสนุนค่าอาหาร เครื่องดื่ม และสินค้า - บริการทั่วไป 50% สูงสุด 150 บาท/คน/วัน หรือไม่เกิน 1,200 บาท/คน ตลอดโครงการ โดยกำหนดกลุ่มเป้าหมายไม่เกิน 29 ล้านสิทธิ ระยะเวลาโครงการตั้งแต่เดือน ก.พ. – เม.ย. 65
.
ในส่วนของการลงทะเบียนนั้น ประชาชนที่รับสิทธิในโครงการคนละครึ่ง เฟส 3 ประมาณ 28 ล้านคน สามารถกดยืนยันเพื่อรับสิทธิในแอปฯ เป๋าตัง และเริ่มใช้สิทธิได้ตั้งแต่วันที่ 1 ก.พ. – 30 เม.ย. 65
.
และจะเปิดเพิ่มให้ผู้สนใจและยังไม่เคยเข้าร่วมโครงการฯ อีก 1 ล้านสิทธิ สามารถลงทะเบียนเพื่อรับสิทธิได้ในวันที่ 10 ก.พ. และสามารถใช้สิทธิได้ตั้งแต่ 17 ก.พ. 65 เป็นต้นไป จนสิ้นสุดโครงการ
#ไทยคู่ฟ้า#ร่วมต้านโควิด19
-------------------
วันศุกร์ที่ 17 ธันวาคม 2564
นายกฯ ชวนประชาชน ฉีดวัคซีนโควิด-19 เข็ม 3 กระตุ้นภูมิคุ้มกัน รับมือไวรัสสายพันธุ์ใหม่
.....
พล.อ.ประยุทธ์ จันทร์โอชา นายกรัฐมนตรี และ รมว.กห. กำชับทุกจังหวัดบริการฉีดวัคซีนโควิด-19 เชิงรุกทั้งคนไทยและต่างชาติ เน้นกลุ่มเป้าหมายเข้าถึงยาก และเร่งฉีดเข็ม 3 กระตุ้นภูมิคุ้มกัน เพื่อให้พร้อมรับมือกับสายพันธุ์ใหม่ที่เกิดขึ้น ลดการป่วยรุนแรงและการเสียชีวิต โดยประชาชนสามารถติดต่อสอบถามไปยังสถานพยาบาลที่ตนเองได้รับการฉีดเข็ม 1 และ 2 เพื่อนัดฉีดเข็ม 3 ได้
.
ประชาชนที่ฉีดเข็ม 2 ในเดือน ส.ค. - ก.ย. 64 รับเข็ม 3 ได้ในเดือน ธ.ค. 64
ประชาชนที่ฉีดเข็ม 2 ในเดือน ก.ย. - ต.ค. 64 รับเข็ม 3 ได้ในเดือน ม.ค. 65
ประชาชนที่ฉีดเข็ม 2 ในเดือน ต.ค. - พ.ย.64 รับเข็ม 3 ได้ในเดือน ก.พ. 65
ประชาชนที่ฉีดเข็ม 2 ในเดือน พ.ย. - ธ.ค.64 รับเข็ม 3 ได้ในเดือน มี.ค. 65
.
อ่านเพิ่มเติม คลิก >>https://www.thaigov.go.th/news/contents/details/49554
#ไทยคู่ฟ้า#ร่วมต้านโควิด19
-------------------
วันเสาร์ที่ 16 ตุลาคม 2564
โฆษกรัฐบาล เผย นายกฯ ปลื้มกระแสตอบรับ “คนละครึ่ง เฟส 3 /ยิ่งใช้ยิ่งได้” กิน ช้อป ใช้ผ่าน Platform Delivery ประสบความสำเร็จ ช่วยลดภาระค่าใช้จ่าย กระตุ้นเศรษฐกิจชุมชน
โฆษกรัฐบาล เผย นายกฯ ปลื้มกระแสตอบรับ “คนละครึ่ง เฟส 3 /ยิ่งใช้ยิ่งได้” กิน ช้อป ใช้ผ่าน Platform Delivery ประสบความสำเร็จ ช่วยลดภาระค่าใช้จ่าย กระตุ้นเศรษฐกิจชุมชน ขณะยอดมาตรการใช้จ่ายลดค่าครองชีพของรัฐพุ่งทะลุแสนล้านแล้ว
วันนี้ 16 ต.ต.64  นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความพึงพอใจต่อผลการดำเนินโครงการ คนละครึ่งเฟส 3 และโครงการยิ่งใช้ยิ่งได้ เป็นอย่างมาก เพราะได้รับเสียงตอบรับเป็นอย่างดีจากทั้งประชาชนและร้านค้า สามารถลดภาระค่าใช้จ่ายประจำวันของประชาชน เงินสะพัดในชุมชน เจ้าของร้านค้า หาบเร่ แผงลอย รถเข็น ต่างก็มีรายได้เพิ่มขึ้น และการใช้จ่ายผ่านแพลตฟอร์มฟู้ดเดลิเวอรี่ก็สะดวก โดยล่าสุด ยอดรวมของมาตรการเยียวยาและการฟื้นฟูเศรษฐกิจในประเทศ ทั้งโครงการคนละครึ่ง เฟส 3 เพิ่มกำลังซื้อในบัตรสวัสดิการแห่งรัฐ โครงการยิ่งใช้ยิ่งได้ และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษนั้น มียอดการใช้จ่ายของแต่ละโครงการ ผู้ใช้สิทธิสะสมรวมกว่า 39.9 ล้านคน ยอดใช้จ่ายสะสมรวม 108,387.5 ล้านบาท แบ่งเป็น 1) โครงการคนละครึ่ง เฟส 3 มีผู้ใช้สิทธิสะสม 25.08 ล้านคน ยอดใช้จ่ายสะสม 94,458.2 ล้านบาท แบ่งเป็นส่วนที่ประชาชนจ่ายสะสม 48,005.4 ล้านบาท และรัฐร่วมจ่ายสะสม 46,452.7 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 81,929 คน ยอดใช้จ่ายส่วนประชาชนสะสม 2,603.8 ล้านบาท และยอดใช้จ่ายด้วย e-voucher สะสม 130.5 ล้านบาท 3) โครงการเพิ่มกำลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.54 ล้านคน ยอดใช้จ่ายสะสม 10,433.7 ล้านบาท และ 4. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.2 ล้านคน ยอดใช้จ่ายสะสม 761.3 ล้านบาท
โฆษกประจำสำนักนายกรัฐมนตรี กล่าวว่า หลังจากที่กระทรวงการคลัง ได้โอนเงินคนละครึ่งรอบที่ 2 จำนวน 1,500 บาท เข้าแอปฯ เป๋าตัง เมื่อวันที่ 1 ตุลาคม และใช้สิทธิคนละครึ่งเฟส 3 และยิ่งใช้ยิ่งได้ ผ่านแพลตฟอร์มฟู้ดเดลิเวอรี่ อย่าง GRAB และ LINE MAN ได้ ตอนนี้มีร้านค้าให้บริการผ่านฟู้ดเดลิเวอรี่แพลตฟอร์มแล้ว กว่า 58,000 ราย ซึ่งประชาชนสามารถใช้จ่ายโครงการดังกล่าว ได้จนถึงวันที่ 31 ธันวาคม นี้ เป็นการกระตุ้นให้ประชาชนจับจ่ายใช้สอยได้สะดวกมากขึ้น สอดคล้องกับชีวิตวิถีใหม่ New Normal ทำให้เศรษฐกิจชุมชนมีการขยายตัวมากขึ้น เป็นไปตามนโยบายของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อช่วยเหลือเยียวยาประชาชนและกระตุ้นเศรษฐกิจในช่วงสถานการณ์การแพร่ระบาดของโรคโควิด-19 ที่ต้องการดูแลประชาชนทุกกลุ่ม เพื่อเศรษฐกิจไทยเดินหน้าต่อไป
“ขณะนี้สถานการณ์ระบาดโควิด-19 และมาตรการควบคุมของรัฐบาล เริ่มคลี่คลาย เตรียมพร้อมสำหรับการเปิดประเทศในวันที่ 1 พฤศจิกายนนี้ ซึ่งคาดว่ากิจกรรมเศรษฐกิจจะกลับมาเป็นปกติมากขึ้น ประชาชนในประเทศมีความเชื่อมั่น กลับมาจับจ่ายใช้สอยมากขึ้น รวมทั้งเริ่มต้นเข้าสู่ช่วงไฮซีซั่น และเทศกาลปีใหม่ โดยรัฐบาลพร้อมเดินหน้ามาตรการกระตุ้นเศรษฐกิจควบคู่ไปกับมาตรการด้านสาธารณสุข เพื่อมุ่งสู่เป้าหมาย พลิกโฉมประเทศ “โฆษกประจำสำนักนายกรัฐมนตรี กล่าว
......
วันจันทร์ที่ 9 สิงหาคม 2564
แท็กซี่ 4 สมาคมตื้นตันใจ ลุงตู่ รมว.เฮ้ง ยื่นมือเยียวยาทุกข์ร้อนจากโควิด ไม่ทิ้งใครไว้ข้างหลัง
แท็กซี่ 4 สมาคมตื้นตันใจ ลุงตู่ รมว.เฮ้ง ยื่นมือเยียวยาทุกข์ร้อนจากโควิด ไม่ทิ้งใครไว้ข้างหลัง
เมื่อวันที่9สิงหาคม2564นายสุชาติชมกลิ่นรัฐมนตรีว่าการกระทรวงแรงงานให้นายกสมาคมแท็กซี่4สมาคมประกอบด้วยนายพัลลภฉายินธุนายกสมาคมประสานงานรถรับจ้างสุวรรณภูมินายศดิศใจเที่ยงนายกสมาคมแท็กซี่สาธารณะไทยนายอนุวัตรยาวุฒินายกสมาคมแท็กซี่ยานยนต์ไฟฟ้าและนายบุญเสริมสมพงษ์นายกสมาคมผู้ขับรถแท็กซี่สาธารณะเข้าพบรมว.แรงงานเพื่อหารือเกี่ยวกับการเป็นผู้ประกันตนมาตรา40ด้านการช่วยเหลือเยียวยาและสิทธิประโยชน์รวมถึงการพัฒนาฝีมือแรงงานโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณห้องจัตุมงคลชั้น6อาคารกระทรวงแรงงานโดยนายกสมาคมฯได้ยื่นหนังสือขอความช่วยเหลือจากรมว.แรงงาน4ประเด็นได้แก่ขอให้ผู้ประกอบการแท็กซี่รายย่อยได้รับเงินเยียวยา5,000บาทนำอาชีพแท็กซี่เข้าเป็นแรงงานนอกระบบเพิ่มทางเลือกให้ผู้ประกอบการแท็กซี่รายย่อยเข้าไปอยู่ในระบบประกันสังคมมาตรา39รวมทั้งตั้งคณะทำงานเพื่อศึกษาดำเนินการให้เป็นไปตามวัตถุประสงค์
นายสุชาติกล่าวว่ารัฐบาลโดยท่านนายกรัฐมนตรีพล.อ.ประยุทธ์จันทร์โอชาได้เล็งเห็นถึงความลำบากและให้ความห่วงใยพี่น้องอาชีพอิสระเช่นคนขับรถแท็กซี่หาบเร่แผงลอยมอเตอร์ไซค์รับจ้างขับรถสามล้ออาชีพธุรกิจกลางคืนอย่างพนักงานเสิร์ฟนักร้องนักดนตรีที่ได้รับผลกระทบจากมาตรการล็อคดาวน์ในพื้นที่ควบคุมสูงสุดจากการแพร่ระบาดของโควิด-19จึงมีดำริให้สมัครเป็นผู้ประกันตนมาตรา40เพื่อช่วยเหลือเยียวยาจากผลกระทบโควิด-19คนละ5,000บาทโดยพี่น้องแรงงานกลุ่มใดกลุ่มหนึ่งไม่ตกหล่น
ด้านนายพัลลภฉายินธุนายกสมาคมประสานงานรถรับจ้างสุวรรณภูมิกล่าวว่าในวันนี้พวกเราสมาชิกคนขับรถแท็กซี่ทั้ง4สมาคมรู้สึกตื้นตันใจเป็นอย่างยิ่งที่ท่านนายกรัฐมนตรีพล.อ.ประยุทธ์จันทร์โอชาและท่านรัฐมนตรีสุชาติชมกลิ่นช่วยแก้ไขปัญหาและให้โอกาสคนอายุเยอะอย่างพวกเราได้สมัครมาตรา40เพื่อให้ได้รับเงินเยียวยาจากรัฐบาลท่านยังได้มอบข้าวสารอาหารแห้งปลากระป๋องหน้ากากอนามัยอีกจำนวนหนึ่งเพื่อช่วยบรรเทาความทุกข์ร้อนยามไม่มีรายได้ให้ลืมตาอ้าปากได้
+++++++++++++++++++
กองเผยแพร่และประชาสัมพันธ์
9สิงหาคม2564
วันจันทร์ที่ 25 กรกฎาคม 2565
ดีอีเอส - ส.ค.ส. ร่วมเอกชนไขข้อข้องใจ ความกังวลในการใช้ PDPA  เปิดเวที "PDPA บังคับใช้...อะไรที่ต้องพร้อม "
ดีอีเอส - ส.ค.ส. ร่วมเอกชนไขข้อข้องใจ ความกังวลในการใช้ PDPA  เปิดเวที "PDPA บังคับใช้...อะไรที่ต้องพร้อม "
เมื่อวันที่ 25 กรกฎาคม 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปาฐกถาพิเศษและกล่าวเปิดงานสัมมนา "PDPA บังคับใช้...อะไรที่ต้องพร้อม " รัฐ-เอกชนไขข้อข้องใจ ความกังวลในการใช้ PDPA ว่า วันนี้ได้มาชี้แจงทำความเข้าใจ ลดความวิตกกังวล และแนวทางการปฏิบัติตามกฎหมาย ที่ไม่เป็นภาระมากเกินไป ตอนนี้กระทรวงฯ มีประกาศยกเว้นมาตรการบางอย่างที่ต้องทำตามกฎหมาย PDPA สำหรับSME เพื่อลดภาระค่าใช้จ่ายของSME ซึ่งต้องมีการเก็บรักษาข้อมูลให้ดี ไม่ให้รั่วไหล
เชื่อว่าที่สภาหอการค้าแห่งประเทศไทยได้จัดงานครั้งนี้ จะทำให้เกิดความตื่นตัว มีการรับรู้ของสมาชิกสภาหอการค้า ซึ่งเป็นกลุ่มหลักที่ต้องใช้กฎหมายPDPA ฉบับนี้ บริษัทใหญ่ที่มีความพร้อม อยากให้ลงทุนทำระบบที่ดีเพื่อปฏิบัติตามกฎหมาย เพราะมีข้อมูลประชาชนจำนวนมาก จำเป็นต้องดูแลข้อมูลให้ดีไม่ให้รั่วไหล และผู้ที่ได้รับผลกระทบจริงๆ อาทิ ผู้ประกอบการ ร้านค้า บริการต่างๆ E-commerce ที่มีข้อมูลลูกค้าเยอะๆ ต้องปฏิบัติตาม ต้องเก็บข้อมูลให้ดี
งานสัมมนา "PDPA บังคับใช้...อะไรที่ต้องพร้อม " รัฐ-เอกชนไขข้อข้องใจ ความกังวลในการใช้ PDPA จัดโดยหอการค้าไทยและสภาหอการค้าแห่งประเทศไทย ร่วมกับ สำนักงานคุ้มครองข้อมูลส่วนบุคคล (ส.ค.ส.) กระทรวงดิจิทัลเพื่อเศรษฐกิจและสังคม และมหาวิทยาลัยหอกาค้าไทย ณ อาคารหอประชุมเมืองไทยประกันชีวิต ถนนรัชดาภิเษก โดยมีนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ให้การต้อนรับและกล่าวถึงวัตถุประสงค์การจัดงานฯ เพื่อเผยแพร่ข้อมูลให้กับผู้ประกอบการ ประชาชนได้รับทราบถึงหลักเกณฑ์ กลไก มาตรการ และการปฏิบัติของพระราชบัญญัติคุ้มครองข้อมูลส่วนบุคคล 2562 รวมทั้ง ไขข้อข้องใจ ความกังวลในการบังคับใช้ พ.ร.บ. PDPA
ภายในงานมีการบรรยายพิศษ "PDPA แนปฏิบัติ และ กรณีศึกษา" โดย ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม หน้าที่เลขาธิการคณะกรรมการคุ้มครองข้อมูลส่วนบุคคลและการเสวนา เรื่อง "PDPA in Actions : ข้อกังวลในการใช้" นายไพบูลย์ อมรภิญโญเกียรติ ที่ปรึกษาเลขาธิการคณะกรรมการคุ้มครองข้อมูลส่วนบุคคล , นายอธิป พี่ซานนท์ รองประธานกรรมการสภาหอการค้าแห่งประเทศไทย , ดร.ศุภกร กังพิศดาร กรรมการผู้จัดการ บริษัท ไซเบอร์ อีลิท จำกัด , ดร.อุดมธิปก ไพรเกษตร เลขาธิการสมาพันธ์เอสเอ็มอีไทย , ผศ.ดร.ประพันธ์พงษ์ ชำอ่อน รองคณบดีฝ่ายวิชาการ คณะนิติศาสตร์ มหาวิทยาลัยหอการค้าไทย และนายสาระ ล่ำชำ ประธานเจ้าหน้าที่บริหารบริษัทเมืองไทยประกันชีวิต และกรรมการสภาหอการค้าแห่งประเทศไทย มาร่วมถ่ายทอดองค์ความรู้ แลกเปลี่ยนประสบการณ์ และตอบข้อซักถาม ในทุกแง่มุมที่เกี่ยวข้องกับเรื่อง PDPA
*********************
วันจันทร์ที่ 18 ตุลาคม 2564
รมว.พม. ลงพื้นที่ จ.เชียงใหม่ เปิดศูนย์สารพัดนึก ช่วยแก้ปัญหาให้กลุ่มเปราะบางแบบจุดเดียวเบ็ดเสร็จ (One Stop Service)
รมว.พม. ลงพื้นที่ จ.เชียงใหม่ เปิดศูนย์สารพัดนึก ช่วยแก้ปัญหาให้กลุ่มเปราะบางแบบจุดเดียวเบ็ดเสร็จ (One Stop Service)
วันที่ 14 ต.ค. 64 เวลา 14.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดเชียงใหม่ ณ เทศบาลตำบลสันมหาพน อำเภอแม่แตง เพื่อเปิดศูนย์ช่วยเหลือสังคมตำบลสันมหาพน (ศูนย์สารพัดนึก) เป็นศูนย์บูรณาการการช่วยเหลือประชาชนและกลุ่มเปราะบางทุกช่วงวัยตั้งแต่เด็ก เยาวชน ผู้สูงอายุ คนพิการ และผู้ด้อยโอกาส ที่ประสบปัญหาความเดือดร้อนทางสังคมและผลกระทบจากโควิด-19 ในพื้นที่ระดับตำบลแบบครบวงจร เพื่อให้สามารถเข้าถึงข้อมูลข่าวสาร และบริการด้านสวัสดิการสังคมและสังคมสงเคราะห์ของรัฐ อีกทั้งแก้ไขปัญหาได้อย่างเบ็ดเสร็จที่จุดเดียว (One Stop Service) ด้วยการบูรณาการความร่วมมือในการทำงานร่วมกับภาคีเครือข่ายและอาสาสมัครต่างๆ ในพื้นที่ นอกจากนี้ ได้พบปะพูดคุยอาสาสมัครพัฒนาสังคมและความมั่นคงของมนุษย์ (อพม.) ในพื้นที่
นายจุติกล่าวว่า วันนี้ ตนเดินทางมาลงพื้นที่จังหวัดเชียงใหม่ เพื่อมาทำงานให้พี่น้องประชาชน ในฐานะตัวแทนของรัฐบาล ซึ่งรัฐบาลประเทศและรัฐบาลท้องถิ่นต้องทำงานร่วมกัน งานนี้จะสำเร็จไม่ได้ ถ้าเราไม่ร่วมมือกัน ถ้าไม่มีการลงพื้นที่ ไม่ไปรับฟังปัญหาของประชาชน ประชาชนจะไม่ได้ประโยชน์ เราต้องทำงานเพื่อให้ประชาชนมีความสุข โดย พลเอก ประยุทธ์ จันทร์โอชา นายกรัฐมนตรี ได้เน้นย้ำว่า ต้องทำงานเพื่อประชาชนและอย่าให้มีช่องว่างระหว่างรัฐบาลกับประชาชน ดังนั้น อาสาสมัครต่างๆ จึงเป็นหัวใจของความสำเร็จในการทำงานของรัฐบาล เพราะความสุขของประชาชนคือผลสำเร็จของรัฐบาลเช่นกัน
นายจุติกล่าวต่อไปว่า ศูนย์แห่งนี้ได้เริ่มทำงานตั้งแต่ปี 2561 และวันนี้ ตนได้มาเปิดอย่างเป็นทางการ ภายหลังจากเกิดสถานการณ์โควิด-19 สิ่งที่เกิดขึ้นตามมาคือความยากจน ประชาชนไม่มีรายได้ โดยเฉพาะอาชีพจากการท่องเที่ยว ทางสำนักงานพัฒนาสังคมและความมั่นคงของมนุษย์จังหวัดเชียงใหม่ ต้องรับภาระในการช่วยดูแลเด็กทั้ง DAY CARE และ NIGHT CARE เพื่อช่วยเหลือพ่อ แม่ ผู้ปกครองที่ไม่มีเวลาดูแล ต้องออกไปทำงานนอกบ้าน เช่นเดียวกันกับผู้สูงอายุและคนพิการ ดังนั้น เราต้องช่วยกันดูแลให้คนกลุ่มเปราะบางนี้เข้าถึงสิทธิสวัสดิการของรัฐเพื่อให้เข้าถึงการช่วยเหลือให้ได้
นายจุติกล่าวเพิ่มเติมว่า ทั้งนี้ ศูนย์แห่งนี้จะถ่ายทอดความรู้และทักษะใหม่ๆ ให้กับประชาชนกลุ่มเปราะบาง และท่านคือผู้ที่ต้องชี้เป้าให้กับกระทรวง พม. เพราะประชาชนที่เดือดร้อนจำเป็นต้องได้การพัฒนา ไม่ใช่ได้รับแค่การช่วยเหลือ เราต้องจัดการให้ได้รับสิทธิสวัสดิการของรัฐ ด้านนายกรัฐมนตรีได้มอบให้ กระทรวง พม. ขับเคลื่อนการทำงานหลายเรื่อง หนึ่งในนั้นคือการสร้างอาชีพใหม่ๆ ให้คนรุ่นใหม่ได้มีงานทำในอนาคต ขณะเดียวกันการเคหะแห่งชาติจะมาดูเรื่องการเช่าบ้านให้ผู้มีรายได้น้อยได้มีที่อยู่อาศัย วันนี้ ตนอยากอธิบายว่า รัฐบาลมีเจตจำนงแน่วแน่ที่จะพลิกโฉมประเทศไทย เพราะเราเชื่อว่าคนไทยทำได้ และตนขอยืนยันว่า รัฐบาลจะไม่ทิ้งใครไว้ข้างหลัง คนกระทรวง พม. เราก็จะไม่ทิ้งกัน
วันเสาร์ที่ 6 สิงหาคม 2565
โฆษกรัฐบาลเผย นายกฯ ชื่นชมทัพนักกีฬาทีมชาติไทยในโค้งสุดท้ายของการแข่งขัน ASEAN Para Games 2022 ปลื้มกวาดเหรียญทองทะลุเป้าครองอันดับ 2 อาเซียน
โฆษกรัฐบาลเผย นายกฯ ชื่นชมทัพนักกีฬาทีมชาติไทยในโค้งสุดท้ายของการแข่งขัน ASEAN Para Games 2022 ปลื้มกวาดเหรียญทองทะลุเป้าครองอันดับ 2 อาเซียน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมทัพนักกีฬาคนพิการทีมชาติไทยในการแข่งขันกีฬาอาเซียนพาราเกมส์ ที่สามารถนำชัยชนะมาสู่ประเทศไทยได้อย่างต่อเนื่อง พร้อมยินดีกับความสำเร็จของทุกฝ่ายในการบรรลุเป้าหมายเหรียญทองจากการแข่งขันดังกล่าว
โฆษกประจำสำนักนายกรัฐมนตรี กล่าวว่า การแข่งขันกีฬาอาเซียนพาราเกมส์ ครั้งที่ 11 (ASEAN Para Games 2022) ณ เมืองสุราการ์ตา (โซโล) ประเทศอินโดนีเซีย ระหว่างวันที่ 30 กรกฎาคม – 6 สิงหาคม 2565 ซึ่งมีนักกีฬาคนพิการทีมชาติไทยเข้าร่วมทั้งหมด 310 คน ในทุกชนิดกีฬา ทั้งหมด 14 ชนิดกีฬา ได้แก่ กรีฑา ยิงธนู แบดมินตัน บอคเซีย ฟุตบอลคนตาบอด หมากรุก โกลบอล ยูโด ยกน้ำหนัก ว่ายน้ำ เทเบิลเทนนิส วีลแชร์เทนนิส วอลเลย์บอลนั่ง และวีลแชร์บาสเกตบอล
โดยผลสรุปการครองเหรียญอย่างไม่เป็นทางการ ภายหลังจบการแข่งขัน วันที่ 5 สิงหาคม 2565 เวลา 22.35 น. ประเทศไทยสะสมเหรียญรางวัลรวม 312 เหรียญ ประกอบด้วย 113 เหรียญทอง 113 เหรียญเงิน 86 เหรียญทองแดง ซึ่งเป็นที่น่ายินดีที่นักกีฬาไทยได้เหรียญรางวัลมากเป็นอันดับที่ 2 สามารถกวาดรางวัลเหรียญทองเกินกว่าเป้าหมายที่การกีฬาแห่งประเทศไทยร่วมกับสมาคมกีฬาต่าง ๆ ได้คาดหวังไว้ที่ 70 เหรียญทองได้สำเร็จ ถือเป็นความภาคภูมิใจของแฟนกีฬา และวงการกีฬาอีกครั้งหนึ่ง
“นายกรัฐมนตรีชื่นชมในความพยายาม มุ่งมั่น และตั้งใจของนักกีฬาไทยทุกคน นักกีฬาทุกคนไม่เพียงเอาชนะอุปสรรคของตนเอง แต่ยังเป็นผู้ที่มีความสามารถ ศักยภาพ ถือเป็นความภาคภูมิใจทั้งต่อตนเอง ครอบครัว และประเทศชาติ เชื่อมั่นว่าทุกฝ่ายได้ทำหน้าที่ของตนเองอย่างสุดความสามารถแล้วทั้งผู้ที่ประสบความสำเร็จตามเป้าหมาย รวมทั้งผู้ที่อาจพลาดเหรียญรางวัลจากการแข่งขัน แต่ขอให้ถือว่าทุกคนคือตัวแทนที่สำคัญของประเทศไทย นายกรัฐมนตรีขอเป็นอีกกำลังใจในการพัฒนาตนเองอย่างต่อเนื่องให้ทุกคนได้เตรียมความพร้อมในการแข่งขันรายการต่าง ๆ ในอนาคตต่อไป” นายธนกรฯ กล่าว
วันพุธที่ 1 มิถุนายน 2565
"นายกฯ" พอใจภาพรวมอภิปรายงบฯ วันแรก (31 พ.ค. 65) ใช้เวลาอย่างคุ้มค่า เพื่อให้ ปชช. รับทราบข้อเท็จจริง
.....
พลเอก ประยุทธ์ จันทร์โอชา นายกรัฐมนตรี เผยว่า รู้สึกพอใจกับภาพรวมวันแรกของการอภิปรายร่างพระราชบัญญัติงบประมาณรายจ่ายประจำปี 2566
.
พร้อมยืนยัน ร่าง พ.ร.บ.งบประมาณฯ ดังกล่าว มีความจำเป็นอย่างยิ่งต่อการขับเคลื่อนประเทศ เพื่อนำมาใช้พัฒนาฟื้นฟูประเทศในทุก ๆ ด้าน
.
และขอให้ประชาชนมั่นใจว่า การใช้งบประมาณของรัฐบาลนั้น จะยึดหลักกรอบวินัยการเงินการคลังเป็นสำคัญ และใช้งบประมาณอย่างคุ้มค่า เกิดประโยชน์สูงสุด ซึ่งได้ดำเนินการพิจารณาอย่างละเอียดรอบคอบแล้ว
.
อ่านเพิ่มเติม คลิกhttps://www.thaigov.go.th/news/contents/details/55240
#ไทยคู่ฟ้า#ร่วมต้านโควิด19
-------------------
วันอังคารที่ 2 พฤศจิกายน 2564
กระทรวงเกษตรฯ เข้าร่วมประชุมคณะกรรมการแม่น้ำโขงแห่งชาติไทย
กระทรวงเกษตรฯ เข้าร่วมประชุมคณะกรรมการแม่น้ำโขงแห่งชาติไทย
วันที่ 2 พ.ย. 64 นายประยูร อินสกุล รองปลัดกระทรวงเกษตรและสหกรณ์ ร่วมประชุมคณะกรรมการแม่น้ำโขงแห่งชาติไทย ครั้งที่ 2/2564 โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน ดำเนินการประชุมผ่านระบบวิดีทัศน์ทางไกล (Video Conference) จากห้องประชุม 301 ชั้น 3 ตึกบัญชาการ 1 ทำเนียบรัฐบาล โดยมีสาระสำคัญในการประชุม ดังนี้
1. ติดตามความก้าวหน้าการดำเนินการตามข้อสั่งการของประธานกรรมการแม่น้ำโขงแห่งชาติไทย ประกอบด้วย
1.1 ความคืบหน้าสถานการณ์น้ำแม่น้ำโขงและการคาดการณ์
1.2 ความคืบหน้าแนวทางการแก้ไขปัญหาผลกระทบจากการเปลี่ยนแปลงระบบนิเวศแม่น้ำโขงต่อวิถีชีวิตของประชาชนในลุ่มแม่น้าโขง 7 จังหวัด
1.3 ความคืบหน้าสถานะกระบวนการปรึกษาหารือล่วงหน้าภายใต้ระเบียบปฏิบัติคณะกรรมาธิการแม่น้ำโขง เรื่อง การแจ้ง การปรึกษาหารือล่วงหน้า และข้อตกลง โครงการไฟฟ้าพลังน้ำเขื่อนสานะคาม สปป.ลาว
1.4 ความคืบหน้าแผนพัฒนาเขื่อนไฟฟ้าพลังน้ำในแม่น้ำโขง
1.5 ความคืบหน้าร่างแผนปฏิบัติการระดับประเทศ (National Indicative Plan: NIP)
2. รับทราบสถานการณ์น้ำแม่น้ำโขงและการคาดการณ์ และการปรับปรุงสถานีอุตุ–อุทกวิทยาของลุ่มน้ำโขงตอนล่าง และผลการประชุมสำคัญของคณะกรรมาธิการแม่น้ำโขง ช่วงเดือนพฤษภาคมถึงกันยายน 2564
3. พิจารณาการปรับปรุงองค์ประกอบของคณะกรรมการแม่น้ำโขงแห่งชาติไทย
4. พิจารณาการเตรียมการประชุมคณะมนตรี คณะกรรมาธิการแม่น้ำโขง ครั้งที่ 28
5. พิจารณาการแต่งตั้งคณะทำงานกำหนดกรอบการศึกษาร่วม ไทย-สาธารณรัฐประชาธิปไตยประชาชนลาว เรื่อง โครงการไฟฟ้าพลังน้ำในแม่น้ำโขงสายประธาน
6. พิจารณาท่าทีฝ่ายไทยต่อกระบวนการปรึกษาหารือล่วงหน้าภายใต้ระเบียบปฏิบัติคณะกรรมาธิการแม่น้ำโขง เรื่อง การแจ้ง การปรึกษาหารือล่วงหน้า และข้อตกลงโครงการไฟฟ้าพลังน้ำเขื่อนสานะคาม สปป.ลาว
วันจันทร์ที่ 4 กรกฎาคม 2565
5 มาตรการ หนุนใช้ "กัญชา" อย่างปลอดภัยต่อสุขภาพ
.....
กระทรวงสาธารณสุข เผย 5 มาตรการสนับสนุนการใช้กัญชาอย่างปลอดภัย โดยไม่สนับสนุนเรื่องของการสูบ การเสพ หรือการสันทนาการ แต่จะเน้นให้ความรู้ในการใช้ประโยชน์เพื่อการดูแลสุขภาพ มีการควบคุมด้วยกฎหมายให้กลิ่นและควันเป็นเหตุรำคาญ พร้อมวางระบบรายงานการเฝ้าระวังผลกระทบ ฯลฯ
.
อ่านเพิ่มเติม คลิกhttps://www.thaigov.go.th/news/contents/details/56387
#ไทยคู่ฟ้า#ร่วมต้านโควิด19
-------------------
วันจันทร์ที่ 15 สิงหาคม 2565
กรมทางหลวงชนบทสำรวจออกแบบถนนเลียบแม่น้ำโขง “นาคาวิถี” จังหวัดมุกดาหารและนครพนม เชื่อมไทย - สปป.ลาว
กว่า 43 กิโลเมตร แล้วเสร็จ ส่งเสริมเศรษฐกิจการท่องเที่ยวและคมนาคมขนส่งในอนาคต สู่การสร้างงานสร้างรายได้ให้กับประชาชนในพื้นที่อย่างยั่งยืน
กรมทางหลวงชนบท (ทช.) กระทรวงคมนาคม ได้ดำเนินการสำรวจและออกแบบโครงการก่อสร้างขยายถนนเลียบแม่น้ำโขงนาคาวิถี ช่วงสะพานมิตรภาพไทย - ลาว (แห่งที่ 2) - พระธาตุพนม อำเภอเมือง และธาตุพนม จังหวัดมุกดาหาร และนครพนม แล้วเสร็จ ทั้งนี้ จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในเรื่องการเพิ่มศักยภาพต่อเติมโครงข่ายทางให้มีความสมบูรณ์มากยิ่งขึ้น พัฒนาถนนให้เป็นถนนเพื่อการท่องเที่ยวและเส้นทางชมทิวทัศน์ (Scenic Route) รวมทั้งยกระดับถนนให้มีความสะดวกปลอดภัยในการเดินทางอย่างเต็มประสิทธิภาพ สนับสนุนให้เกิดการขยายตัวทางด้านเศรษฐกิจการท่องเที่ยว การขนส่ง การลงทุนในพื้นที่ อันจะนำไปสู่การสร้างงาน สร้างรายได้ให้กับประชาชนอย่างยั่งยืน ทช. จึงมีแผนที่จะพัฒนาโครงสร้างพื้นฐาน โดยร่วมมือกับการท่องเที่ยวแห่งประเทศไทย (ททท.) พัฒนาเส้นทางเลียบแม่น้ำโขงให้เป็นถนนเพื่อการท่องเที่ยว ภายใต้กรอบของยุทธศาสตร์ชาติ 20 ปี (พ.ศ. 2561 - 2580) จึงได้ดำเนินการสำรวจและออกแบบโครงการก่อสร้างขยายถนนเลียบแม่น้ำโขงนาคาวิถี ช่วงสะพานมิตรภาพไทย - ลาว (แห่งที่ 2) - พระธาตุพนม อำเภอเมือง และธาตุพนม จังหวัดมุกดาหาร และนครพนม พร้อมปรับปรุงพื้นที่และทัศนียภาพ ซึ่งปัจจุบันได้ดำเนินการสำรวจและออกแบบแล้วเสร็จสมบูรณ์ และจะเตรียมของบประมาณในปี 2567 ต่อไป โดยแนวเส้นทางมีจุดเริ่มต้นบริเวณจวนผู้ว่าราชการจังหวัดมุกดาหาร - สะพานมิตรภาพไทย - ลาว แห่งที่ 2 (มุกดาหาร - สะหวันนะเขต) - หาดมโนภิรมย์ - วัดสองคอน - แก่งกะเบา และไปสิ้นสุดโครงการบริเวณทางเข้าพระธาตุพนม บนโครงข่ายถนนทางหลวงชนบททสาย มห.3003 และ นพ.3015 รวมระยะทาง 43.485 กิโลเมตร ซึ่งตลอดสายทางผู้ใช้เส้นทางจะได้พบกับความงดงามของทัศนียภาพของแม่น้ำโขง หาดทรายน้ำจืด และเกาะแก่งต่าง ๆ รวมไปถึงความงดงามของศาสนสถานของศาสนาพุทธ ศาสนาคริสต์ ตลอดจนวิถีชีวิตของชุมชนและภูมิปัญญาท้องถิ่นที่น่าค้นหา บนพื้นฐานการพัฒนาที่เชื่อมโยงกับวิถีชีวิตของคนในพื้นที่ที่ผูกพันกับสายน้ำและพระพุทธศาสนา ตามแนวคิดสายน้ำแห่งความเชื่อ เส้นทางแห่งความศรัทธา “นาคาวิถี”
นอกจากนี้ ทช. ได้มีการจัดประชุมรับฟังความคิดเห็นของประชาชน จำนวน 2 ครั้ง โดยเสร็จสิ้นเป็นที่เรียบร้อยแล้ว ซึ่งได้มีการสรุปผลการดำเนินโครงการให้ประชาชนและหน่วยงานที่เกี่ยวข้อง โดยเฉพาะผู้ที่ อาจได้รับผลกระทบและผู้มีส่วนได้เสียทุกภาคส่วนได้รับทราบรายละเอียดของโครงการ ในขณะเดียวกันยังเปิดโอกาสให้ร่วมพิจารณาแสดงความคิดเห็น และข้อเสนอแนะในด้านต่าง ๆ จากนั้น ทาง ทช. จะได้นำประเด็นที่ได้จากการรับฟังความคิดเห็นของประชาชนไปประกอบการดำเนินโครงการให้มีความสมบูรณ์และเป็นประโยชน์ต่อประชาชนอย่างสูงสุดต่อไป
วันอังคารที่ 5 ตุลาคม 2564
ดีเดย์ 18 ต.ค. ! อภ. เตรียมจำหน่าย ชุดตรวจ ATK ชุดละ 40 บาท สำหรับประชาชนใช้ตรวจโควิดเอง
....
องค์การเภสัชกรรม (อภ.) จัดทำ “โครงการ ATK คุณภาพ เพื่อสังคมไทย” เพื่อให้คนไทยเข้าถึง ATK คุณภาพตามมาตรฐาน อย. ในราคาที่เหมาะสม ประชาชนเข้าถึงได้
วันพุธที่ 7 กรกฎาคม 2564
โฆษกรัฐบาลฯ เปิดเผย ครม.พิจารณาเห็นชอบการจัดทำความตกลงกับสหรัฐอเมริกาเพื่อรับมอบวัคซีนโควิด-19
โฆษกรัฐบาลฯ เปิดเผย ครม.พิจารณาเห็นชอบการจัดทำความตกลงกับสหรัฐอเมริกาเพื่อรับมอบวัคซีนโควิด-19
นายอนุชา บูรพชัยศรี โฆษกประจำสำนักนายกรัฐมนตรี ได้เปิดเผยว่าที่ประชุมคณะรัฐมนตรีเมื่อวานนี้ได้พิจารณาเห็นชอบการจัดทำความตกลงกับสหรัฐอเมริกา เพื่อรับมอบความช่วยเหลือวัคซีนป้องกันโรคติดเชื้อไวรัสโคโรนา 2019 (โควิด-19) จากสหรัฐอเมริกา ซึ่งสหรัฐฯ บริจาคให้กับประเทศต่างๆ รวมถึงประเทศไทยด้วย
การมอบวัคซีนของสหรัฐฯ สะท้อนถึงความสัมพันธ์ระหว่างไทย-สหรัฐฯ ที่มีมาอย่างใกล้ชิดยาวนาน ตั้งแต่ช่วงเริ่มของการแพร่ระบาดของโรค สหรัฐฯ ได้ให้ความช่วยเหลือผ่านศูนย์ควบคุมและป้องกันโรคสหรัฐฯ (Centers for Disease Control and Prevention : CDC) ซึ่งทำงานร่วมกับกระทรวงสาธารณสุขอย่างใกล้ชิด ในการสนับสนุนไทยให้รับมือกับการแพร่ระบาด
ทั้งนี้ ในส่วนของวัคซีนนี้หน่วยงานที่เกี่ยวข้องของไทย ทั้งกระทรวงสาธารณสุขและกระทรวงการต่างประเทศ พร้อมเร่งประสานในรายละเอียดกับหน่วยงานที่เกี่ยวข้องฝ่ายสหรัฐฯ เพื่อดำเนินการขนส่งวัคซีนมายังประเทศไทยโดยเร็วที่สุด พร้อมกันนี้ กระทรวงสาธารณสุขได้เตรียมการเพื่อบริหารจัดการการจัดสรรวัคซีนแก่กลุ่มเป้าหมายที่มีความต้องการวัคซีนอย่างเร่งด่วน เพื่อรับมือกับสถานการณ์แพร่ระบาดของโควิด-19 ในประเทศไทยต่อไป
โฆษกรัฐบาลกล่าวว่า รัฐบาลไทยขอขอบคุณความช่วยเหลือและความร่วมมือที่สหรัฐฯ และสถานเอกอัครราชทูตสหรัฐฯประจำประเทศไทย มีให้กับประเทศไทยอย่างต่อเนื่อง ซึ่งรัฐบาลพร้อมและตั้งมั่นการดำเนินการในส่วนที่เกี่ยวข้องในการบรรเทาสถานการณ์ในประเทศให้ดีขึ้น
วันจันทร์ที่ 31 มกราคม 2565
PM orders security plan adjustment and tightening of security measures in Southern border provinces
PM orders security plan adjustment and tightening of security measures in Southern border provinces
January 30, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the bombing attack at 15 spots in Southern border Yala province on January 29, and made an immediate order for the Internal Security Operations Command Region 4 pine to rush with the investigation process. He also delegated Yala provincial governor to visit the injured at the hospitals, and residents and shop owners at the areas of bombing incidents on his behalf to give them moral support and help. The Internal Security Operations Command Region 4 pine believes the perpetrators just wanted to cause disturbance, following the authorities’ recent law enforcement in Narathiwat province.
According to the Government Spokesperson, the Prime Minister ordered local law enforcement officials to adjust plan, expand scope of surveillance, and tighten security measures in the economic and vulnerability areas, particularly during the Chinese New Year, to boost confidence on local people’s safety. Integrative operation must also be undertaken among local administrations, private sector, and local people on the intelligence front. The Prime Minister also denounced the bombing incident in Yala, which not only caused disturbance and damages to the lives and properties of others, but also ruined current economic and security momentum.
วันพุธที่ 28 กรกฎาคม 2564
กระทรวงแรงงาน เตือนคนหางานทำประกันโควิดก่อนเดินทางทำงานเกาหลี
กรมการจัดหางาน กระทรวงแรงงาน แจ้งข่าวแรงงานไทยที่จะเดินทางเข้าไปทำงานที่สาธารณรัฐเกาหลี ช่วงสถานการณ์แพร่ระบาดโรคโควิด -19 แนะทำประกันคุ้มครอง 30 วัน พร้อมสำรองเงินค่ารักษาพยาบาลอย่างน้อย 60,000 บาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ฝ่ายแรงงานประจำสถานเอกอัครราชทูต ณ กรุงโซล แจ้งข้อมูลข่าวสารตลาดแรงงานไทย โดยระบุว่า แรงงานที่เดินทางไปยังสาธารณรัฐเกาหลีจะต้องเข้ารับการตรวจหาเชื้อโควิด - 19 ด้วย หากผลการตรวจระบุว่าพบเชื้อ แรงงานจะต้องเข้ารับการกักกัน และรับผิดชอบค่าใช้จ่ายในการกักกันด้วยตนเอง ดังนั้น แรงงานจึงควรทำประกันโควิด - 19 ที่ให้ความคุ้มครองครอบคลุมระยะเวลาถึง 30 วัน หลังจากเดินทางเข้าสาธารณรัฐเกาหลีแล้ว ซึ่งหากตรวจพบเชื้อจะต้องรับผิดชอบค่าใช้จ่ายในการรักษาพยาบาลด้วยตนเอง จึงควรเตรียมเงินอย่างน้อย 60,000 บาท เพื่อใช้สำรองจ่ายเมื่อต้องเข้ารับการรักษาพยาบาล ถึงแม้ว่าแรงงานจะทำประกันชีวิตแล้วก็ตาม โดยหลังจากนั้นสามารถนำเอกสารที่ได้รับไปยื่นขอรับเงินกับบริษัทประกันได้ ทั้งยังพบแรงงานที่เดินทางไปยังสาธารณรัฐเกาหลีในช่วงนี้ บางส่วนมีอาการป่วยเป็นโรคกลัวที่แคบ (Claustrophobia) ประมาณ 1-2 คน ต่อเที่ยวบิน ซึ่งผู้ที่ป่วยเป็นโรคนี้จะประสบปัญหาในการกักกัน ดังนั้น แรงงานต้องทำความเข้าใจและเตรียมพร้อมที่จะเข้ารับการกักกันหรือพกยาประจำตัวในกรณีที่มีโรคดังกล่าวไปด้วย หรืออาจพิจารณาเลื่อนกำหนดการเดินทางไปทำงาน
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญกับการส่งเสริมแรงงานไทยไปทำงานในต่างประเทศ อย่างมีเกียรติ มีศักดิ์ศรี ถูกต้องตามกฎหมาย ทั้งมุ่งเน้นประโยชน์และความปลอดภัยของแรงงานไทยเป็นสำคัญ โดยมอบหมายกระทรวงแรงงาน ดูแลคนไทยที่เดินทางไปทำงานต่างประเทศให้ได้รับการปฏิบัติตามสิทธิที่พึงมี และได้ทราบข้อมูลข่าวมูลสารที่ถูกต้องเพื่อเป็นประโยชน์ต่อการตัดสินใจ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานมีภารกิจในการส่งเสริม และกำกับดูแลให้แรงงานไทยเดินทางไปทำงานต่างประเทศอย่างถูกกฎหมาย ซึ่งมี 5 วิธี คือ 1.กรมการจัดหางานเป็นผู้จัดส่ง 2.บริษัทจัดหางานจัดส่ง 3.นายจ้างในประเทศไทยพาลูกจ้างของตนไปทำงานต่างประเทศ 4.นายจ้างในประเทศไทยส่งลูกจ้างของตนไปฝึกงานในต่างประเทศ 5.คนหางานแจ้งการเดินทางไปทำงานต่างประเทศด้วยตัวเอง เพราะจะทำให้ได้รับการคุ้มครองตามกฎหมาย ได้ค่าจ้างที่เหมาะสม และยังได้รับการดูแลที่ดีตามสิทธิที่พึงมีด้วย
"ทั้งนี้ คนหางานที่ต้องการเดินทางไปทำงานในต่างประเทศ สามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 หรือติดตามข่าวสารตำแหน่งงานต่างประเทศได้ที่เว็บไซต์ www.doe.go.th/overseas" อธิบดีกรมการจัดหางาน กล่าว
วันอังคารที่ 17 พฤษภาคม 2565
ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2565
ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2565
ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2565
วันนี้ (17 พฤษภาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายสมพล โนดไธสง นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 เพื่อแสดงความจงรักภักดีและสำนึกในพระมหากรุณาธิคุณ ณ สถานีวิทยุโทรทัศน์แห่งประเทศไทย กรมประชาสัมพันธ์ ถนนวิภาวดีรังสิต